Държавен вестник, бр. 56, 2006 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  56
“(6) За неоснователно забавяне на превода
на сумите по ал. 3 Националната агенция за
приходите дължи законна лихва за периода на
забавянето.”
§ 14. В чл. 176, ал. 1 се правят следните из-
менения:
1. В т. 10, буква “а” думите “на Европейския
съюз, или от други държави—страни по Спора-
зумението за Европейско икономическо прост-
ранство” се заличават.
2. В т. 11 в текста преди буква “а” думите “на
Европейския съюз, или други държави—стра-
ни по Споразумението за Европейско иконо-
мическо пространство” се заличават.
3. В т. 13 думите “на Европейския съюз, или
в друга държава—страна по Споразумението за
Европейско икономическо пространство” се
заличават.
4. В т. 14 думите “на Европейския съюз, или
на друга държава—страна по Споразумение за
Европейско икономическо пространство” се
заличават.
5. В т. 15 думите “на Европейския съюз, или
в друга държава—страна по Споразумение за
Европейско икономическо пространство” се
заличават.
§ 15. В чл. 179б, ал. 2, т. 1 и 2 думите “на
Европейския съюз, или в други държави—стра-
ни по Споразумението за Европейско иконо-
мическо пространство” се заличават.
§ 16. В чл. 209 се правят следните изменения
и допълнения:
1. Алинеи 1 и 2 се изменят така:
“(1) Допълнителното доброволно пенсион-
но осигуряване се осъществява във фонд за до-
пълнително доброволно пенсионно осигурява-
не и фонд за допълнително доброволно пенси-
онно осигуряване по професионални схеми,
наричани по-нататък “фондове за допълнител-
но доброволно пенсионно осигуряване” въз ос-
нова на принципите на:
1. доброволност на участието;
2. юридическа самостоятелност на пенси-
онноосигурителното дружество и на фондове-
те за допълнително доброволно пенсионно
осигуряване;
3. прозрачност, разделност и изключител-
ност на дейността;
4. разрешителен режим и държавно регу-
лиране;
5. задължителна периодична отчетност и
разкриване на информация;
6. лоялна конкуренция между пенсионно-
осигурителните дружества.
(2) Осигуряването във фондовете за допъл-
нително доброволно пенсионно осигуряване се
осъществява на капиталовопокривен принцип
на основата на предварително определени оси-
гурителни вноски.”
2. В ал. 3 думата “фонда” се заменя с “фон-
довете”.
§ 17. В чл. 210 се правят следните изменения
и допълнения:
1. В ал. 1 думата “фонд” се заменя с “фондо-
ве”, а думите “въз основа на договор с пенсион-
ноосигурително дружество” се заличават.
2. В ал. 2, изречение второ след думите “до-
пълнително доброволно пенсионно осигуряване”
се добавя “и фонд за допълнително доброволно
пенсионно осигуряване по професионални схеми”.
§ 18. Член 211 се изменя така:
“Участие във фондове за допълнително
доброволно пенсионно осигуряване
Чл. 211. Участието във фондове за допълни-
телно доброволно пенсионно осигуряване за-
почва от момента на сключването на осигури-
телния договор.”
§ 19. В чл. 212 се правят следните изменения
и допълнения:
1. В заглавието думата “фонд” се заменя с
“фондове”.
2. Досегашният текст става ал. 1.
3. Създава се ал. 2:
“(2) Осигуряването по професионални пен-
сионни схеми на предприятия осигурители, съз-
дадени съгласно законодателството на Репуб-
лика България, дава право на:
1. срочна пенсия за старост;
2. еднократно или разсрочено изплащане
на натрупаните средства по индивидуалната
партида;
3. еднократно или разсрочено изплащане на
средства на наследниците на починало осигу-
рено лице или на пенсионер.”
§ 20. Създават се чл. 213а и 213б:
“Технически резерви
Чл. 213а. (1) За гарантиране на точно изпъл-
нение на задълженията по сключени пенсион-
ни договори пенсионноосигурителното дружес-
тво, което управлява фонд за допълнително
доброволно пенсионно осигуряване по профе-
сионални схеми:
1. поддържа във всеки момент активи, съ-
ответстващи по размер на финансовите задъл-
жения;
2. създава задължително технически резер-
ви в случаите, когато покрива биометрични
рискове, гарантира минимално ниво на доход-
ност или размер на пенсиите.
(2) Активите за покриване на техническите
резерви по ал. 1, т. 2 се формират и поддържат
към фонда за допълнително доброволно пенси-
онно осигуряване по професионални схеми като
обособено имущество, отделено от останалите
активи на фонда, за което се води самостоятел-
но счетоводство.
(3) Видовете резерви, редът и методиката за
тяхното образуване, както и максималният раз-
мер на техническия лихвен процент се опреде-
лят с наредба на комисията.
(4) Изчисляването на техническите резерви
се извършва ежегодно и се заверява от отговор-
ния актюер на пенсионноосигурителното дру-
жество. Използваните актюерски методи и ре-
дът и начинът за изчисляването на резервите се
определят с наредбата по ал. 3.